CELEX: 32018D0419
Language: da
Date: 2018-03-16 00:00:00
Title: Kommissionens gennemførelsesafgørelse (EU) 2018/419 af 16. marts 2018 om visse beskyttelsesforanstaltninger over for afrikansk svinepest i Rumænien (meddelt under nummer C(2018) 1707) (EØS-relevant tekst. )

19.3.2018   
            
            
               DA
            
            
               Den Europæiske Unions Tidende
            
            
               L 75/38
            
         KOMMISSIONENS GENNEMFØRELSESAFGØRELSE (EU) 2018/419
   af 16. marts 2018
   om visse beskyttelsesforanstaltninger over for afrikansk svinepest i Rumænien
   
      
         (meddelt under nummer C(2018) 1707)
      
   
   (Kun den rumænske udgave er autentisk)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
   ud fra følgende betragtninger:
   
               (1)
            
            
               Afrikansk svinepest er en infektiøs virussygdom, der rammer populationer af tamsvin og vildtlevende svin og kan have alvorlige konsekvenser for svineproduktionens rentabilitet, og som forårsager forstyrrelser i samhandelen i Unionen og eksporten til tredjelande.
            
         
               (2)
            
            
               Ved et udbrud af afrikansk svinepest er der risiko for, at sygdomsagensen spreder sig til andre svinebedrifter og til vildtlevende svin. Den kan således sprede sig fra én medlemsstat til en anden medlemsstat og til tredjelande via handel med levende svin eller produkter fremstillet heraf.
            
         
               (3)
            
            
               Der er ved Rådets direktiv 2002/60/EF (3) fastsat minimumsforanstaltninger, der skal gennemføres i Unionen til bekæmpelse af afrikansk svinepest. I henhold til artikel 9 i direktiv 2002/60/EF skal der oprettes beskyttelses- og overvågningszoner i tilfælde af udbrud af sygdommen, hvor de i samme direktivs artikel 10 og 11 nævnte foranstaltninger skal anvendes.
            
         
               (4)
            
            
               Kommissionens gennemførelsesafgørelse (EU) 2018/86 (4) blev vedtaget efter oprettelsen af beskyttelses- og overvågningszoner i Rumænien, i overensstemmelse med artikel 9 i direktiv 2002/60/EF, efter udbrud af afrikansk svinepest i den pågældende medlemsstat.
            
         
               (5)
            
            
               Siden datoen for vedtagelse af gennemførelsesafgørelse (EU) 2018/86 har Rumænien underrettet Kommissionen om et nyt udbrud af afrikansk svinepest i en hobbybedrift. Rumænien har også på behørig vis truffet de nødvendige foranstaltninger i overensstemmelse med direktiv 2002/60/EF efter de seneste udbrud, herunder oprettelse af beskyttelses- og overvågningszoner i overensstemmelse med artikel 9 i direktiv 2002/60/EF.
            
         
               (6)
            
            
               For at hindre unødvendige forstyrrelser i samhandelen i Unionen og for at undgå, at tredjelande indfører uberettigede handelshindringer, bør de områder, der nu er oprettet som beskyttelses- og overvågningszoner for så vidt angår afrikansk svinepest i Rumænien, beskrives på EU-plan i samarbejde med denne medlemsstat.
            
         
               (7)
            
            
               De områder, der nu er identificeret som beskyttelses- og overvågningszoner i Rumænien, bør derfor opføres i bilaget til nærværende afgørelse, og varigheden af regionaliseringen bør fastsættes.
            
         
               (8)
            
            
               Desuden bør gennemførelsesafgørelse (EU) 2018/86 ophæves og erstattes af nærværende afgørelse for at tage hensyn til den ajourførte sygdomssituation i Rumænien.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Rumænien sikrer, at de i henhold til artikel 9 i direktiv 2002/60/EF oprettede beskyttelses- og overvågningszoner som minimum omfatter de områder, der er opført som beskyttelses- og overvågningszoner i bilaget til denne afgørelse.
   Artikel 2
   Gennemførelsesafgørelse (EU) 2018/86 ophæves.
   Artikel 3
   Denne afgørelse anvendes indtil den 30. juni 2018.
   Artikel 4
   Denne afgørelse er rettet til Rumænien.
   
      Udfærdiget i Bruxelles, den 16. marts 2018.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener syge og afrikansk svinepest (EFT L 192 af 20.7.2002, s. 27).
   
      (4)  Kommissionens gennemførelsesafgørelse (EU) 2018/86 af 19. januar 2018 om visse beskyttelsesforanstaltninger over for afrikansk svinepest i Rumænien (EUT L 16 af 20.1.2018, s. 13).
   
      BILAG
      
                  Rumænien
               
               
                  Områder, jf. artikel 1
               
               
                  Anvendelsen ophører (dato)
               
            
                  Beskyttelseszone
               
               
                  
                     Satu Mare county with following localities:
                  
                               
                           
                           
                              Nisipeni locality, Lazuri commune
                           
                        
                               
                           
                           
                              Bercu locality, Lazuri commune
                           
                        
                               
                           
                           
                              Bercu Nou locality, Micula commune
                           
                        
                               
                           
                           
                              Micula locality, Micula commune
                           
                        
                               
                           
                           
                              MiculaNoua locality, Micula commune.
                           
                        
               
                  30. juni 2018
               
            
                  Overvågningszone
               
               
                  
                     Satu Mare county with following localities:
                  
                               
                           
                           
                              Cidreag locality, Halmeu commune
                           
                        
                               
                           
                           
                              Porumbesti locality, Halmeu commune
                           
                        
                               
                           
                           
                              Halmeu locality
                           
                        
                               
                           
                           
                              Dorobolt locality, Halmeu commune
                           
                        
                               
                           
                           
                              Mesteacan locality, Halmeu commune
                           
                        
                               
                           
                           
                              Turulung locality, Turulung commune
                           
                        
                               
                           
                           
                              Draguseni locality, Turulung commune
                           
                        
                               
                           
                           
                              Agris locality, Agris commune
                           
                        
                               
                           
                           
                              Ciuperceni locality, Agris commune
                           
                        
                               
                           
                           
                              Dumbrava locality, Livada commune
                           
                        
                               
                           
                           
                              Vanatoresti locality, Odoreu commune
                           
                        
                               
                           
                           
                              Botiz locality, Odoreu commune
                           
                        
                               
                           
                           
                              Lazuri locality, Lazuri commune
                           
                        
                               
                           
                           
                              Noroieni locality, Lazuri commune
                           
                        
                               
                           
                           
                              Peles locality, Lazuri commune
                           
                        
                               
                           
                           
                              Pelisor locality, Lazuri commune
                           
                        
               
                  30. juni 2018